CELEX: 62015TN0551
Language: lt
Date: 2015-09-25 00:00:00
Title: Byla T-551/15: 2015 m. rugsėjo 25 d. pareikštas ieškinys byloje Portugalija/Komisija

23.11.2015   
            
            
               LT
            
            
               Europos Sąjungos oficialusis leidinys
            
            
               C 389/62
            
         2015 m. rugsėjo 25 d. pareikštas ieškinys byloje Portugalija/Komisija
   
   (Byla T-551/15)
   (2015/C 389/70)
   Proceso kalba: portugalų
   
      Šalys
   
   
      Ieškovė: Portugalijos Respublika, atstovaujama L. Inez Fernandes, M. Figueiredo, P. Estêvão ir J. Saraiva de Almeida
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti Europos Komisijos sprendimą C (2015) 4076 (1) tiek, kiek pagal jį neskiriamas 5 01  445,57 euro dydžio Europos Sąjungos finansavimas, skirtas Portugalijos Respublikos deklaruotoms išlaidoms pagal 1999–2000 m. linų ir kanapių programą padengti.
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais dėl toliau išvardytų trūkumų.
   
               1)
            
            
               Reglamento Nr. 729/70 (2) 5 straipsnio 2 dalies pažeidimas: Komisija neįrodė, kad buvo pažeistos bendro žemės ūkio rinkų organizavimo taisyklės.
            
         
               2)
            
            
               Reglamento Nr. 729/70 5 straipsnio 2 dalies pažeidimas, nes netenkinami reikalavimai, kuriuos Komisija nustatė dokumente Nr. VI/5330/97 (3) nustatytose vieningose gairėse dėl vienkartinės 25 % dydžio finansinės korekcijos.
            
         
               3)
            
            
               Reglamento Nr. 1290/2005 (4) 31 straipsnio pažeidimas: išlaidos patirtos daugiau kaip prieš 24 mėnesius – ginčijamame sprendime neskyrus 1999 ir 2000 m. patirtų išlaidų Bendrijos finansavimo atsisakoma finansuoti išlaidas, patirtas daugiau kaip prieš 24 mėnesius iki Komisijos pranešimo raštu Portugalijos valdžios institucijoms apie patikrinimo rezultatus panaikinus 2006 m. balandžio 28 d. Komisijos sprendimą (5).
            
         
      (1)  2015 m. birželio 22 d. Komisijos įgyvendinimo sprendimas (ES) 2015/1119 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2015) 4076) (OL L 182, p. 39).
   
      (2)  1970 m. balandžio 21 d. Tarybos reglamentas (EEB) Nr. 729/70 dėl bendrosios žemės ūkio politikos finansavimo (OL L 94, p. 13).
   
      (3)  1997 m. gruodžio 23 d. Komisijos dokumentas Nr. VI/5330/97 „Finansinių korekcijų apskaičiavimo gairės rengiant sprendimą dėl EŽŪOGF Garantijų skyriaus sąskaitų patvirtinimo“.
   
      (4)  2005 m. birželio 21 d. Tarybos reglamentas (EB) Nr. 1290/2005 dėl bendrosios žemės ūkio politikos finansavimo (OL L 209, p. 1).
   
      (5)  2006 m. balandžio 28 d. Komisijos sprendimas, dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas (OL L 124, p. 21).